Diari Oficial de la Generalitat Valenciana


Sumari del DOGV 3088, del 29-09-1997 (1997/10431)

DECRET 228/1997, de 2 de setembre, del Govern Valencià, pel qual accepta la cessió gratuïta de la propietat de l'immoble, de 1.000 m2 de superfície, situat en la partida de Santa Bàrbara o la Pedreta, destinat a la construcció dels jutjats del partit judicial de Moncada, realitzada per l'ajuntament d'aquest municipi.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

Permalink ELI

**https://dogv.gva.es/va/eli/es-vc/d/1997/09/02/228/dof/vci/html**

### Dades del document

Número de DOGV
:   3088

Data del DOGV
:   29-09-1997

Secció del DOGV
:   CONVENIS I ACTES - ALTRES ASSUMPTES

Número del document
:   1997/10468


Data del document
:   02-09-1997

Organisme emissor
:   Conselleria d'Economia, Hisenda i Administració Pública

Tipus de document
:   Decret

DECRET 228/1997, de 2 de setembre, del Govern Valencià, pel qual accepta la cessió gratuïta de la propietat de l'immoble, de 1.000 m2 de superfície, situat en la partida de Santa Bàrbara o la Pedreta, destinat a la construcció dels jutjats del partit judicial de Moncada, realitzada per l'ajuntament d'aquest municipi. [  
L'Ajuntament de Moncada, en la sessió plenària del dia 30 de maig de 1996, acordà la cessió gratuïta a la Generalitat Valenciana de la propietat de l'immoble situat en la partida de Santa Bàrbara o la Pedreta, propietat de l'ajuntament.  
La cessió es realitza amb la finalitat determinant que l'immoble es destina a la construcció dels jutjats del partit judicial de Moncada.  
A petició del director general de Justícia, actualment sotssecretari de Justícia de la Conselleria de Benestar Social, s'iniciaren els tràmits legals oportuns per a l'acceptació i la formalització de la cessió gratuïta de l'immoble, realitzada a favor de la Generalitat Valenciana.  
D'acord amb el que disposa l'article 22 de la Llei 3/1986, de 24 d'octubre, de Patrimoni de la Generalitat Valenciana, correspon al Govern Valencià l'acceptació de la cessió gratuïta indicada.  
Per això, a proposta del conseller d'Economia, Hisenda i Administració Pública i amb la deliberació prèvia del Govern Valencià, en la reunió del dia 2 de setembre de 1997,  
DECRETE  
Article 1  
Acceptar la cessió gratuïta de la propietat, realitzada per l'Ajuntament de Moncada, de l'immoble de 1.000 m2 de superfície situat en la partida de Santa Bàrbara o la Pedreta, que confronta: nord i oest, terrenys de la parcel·la que se segrega de propietat municipal; est, resta del SP-609; i sud, carrer Lepant (de la seua situació).  
Aquesta finca haurà de segregar-se de la inscrita en el Registre de la Propietat de Moncada, tom 1534, llibre 146 de Moncada, foli 84, finca 13.565.  
Article 2  
La cessió gratuïta efectuada per l'Ajuntament de Moncada es fa amb la condició que la Generalitat Valenciana construesca un edifici destinat a albergar-hi els jutjats del partit judicial de Moncada.  
Article 3  
El dret de propietat derivat de la cessió s'haurà d'incorporar a l'Inventari General de Béns i Drets de la Generalitat Valenciana, i inscriure's al seu nom en el Registre de la Propietat.  
DISPOSICIÓ FINAL  
La Conselleria d'Economia, Hisenda i Administració Pública realitzarà els tràmits necessaris per a fer efectiu el que disposa aquest decret.  
València, 2 de setembre de 1997  
El president de la Generalitat Valenciana,  
EDUARDO ZAPLANA HERNÁNDEZ-SORO  
El conseller d'Economia, Hisenda i Administració Pública,  
JOSÉ LUIS OLIVAS MARTÍNEZ


Còpia Permalink ELI